
Hovedstyret har bestått av:
Leder:			Dan Ove Gundersen
Nest leder: 		Grethe Lande
Kasserer: 		Mette Dramdal Jonsson
Sekretær: 		Marie Gjerden
Styremedlemmer:	Svein Håvard Skedsmo (medlemsansvarlig)
Reidun Bollerud (aktivitetsansvarlig)
			
Varamedlemmer:	Per Magne Doull, Fiskumhallen Drift
			Elisabeth Langørgen, leder Hallhyttekomiteen
			Kjetil Klausen, IT-ansvarlig
			

Regnskapsfører:	Solvor Bakke
Revisor:                          Kim Lande

Valgkomiteen har bestått av:
Leder:			Petter Hægstad, 
Medlem		Silja H. Jensen


Aktiviteter 2015.
Aerobic, Silja H. Jensen
Allidrett, Marthine Skjærsåker og Mari Hægstad
Fotball (G02/03), Svein Olav Løvdokken og Monica H. Kvale
Fotball (G04/05), Per Magne Doull
Fotball (G06/07), Olav Strøm/Jørgen Lerum
Sykkel/spinning, Morten Vangen, Målfrid Vangen og Dan Ove Gundersen
Spinning Silja
Innebandy, ingen ansvarlig trener
Hiphop, Marthine Skjærsåker
Barnezumba, Linda L. Bergerud


Arrangementer:
Barnas dag ved Hallhytta
Friluftskonsert med Dagfinn Kolberg
Vårspretten/Norgescup/UCI/Gaint cup
Jubileumsfest


Fiskumrittet UCI kat.I, NC1 og NC2:
Helga 25 og 26 april var det åpning av Norges Cup i terrengsykling på Fiskum med start og mål på Darbu skole. Lørdag var 356 ryttere påmeldt til enkeltstart tempo. Søndag var 396 ryttere klare for fellesstart i rundbane og internasjonale poeng i senior klassene. Med tilsvarende antall publikummere ble det mye liv og masse jubel begge dager.

Årets løype var forlenga med 1,4 km for klassene fra 14 år for å få flere høydemetre og bedre muligheter for forbikjøring. I følge flere syklister bidro denne endringen til en mer komplett trase der både god motor og teknikk teller. Løypa var tørr og rask. Ingen store skader ble meldt. 

Fiskum IL stilte med 33 ryttere på startstreken i ulike klasser søndag og alle tråkket det de kunne..

Fiskum IL har fått masse skryt for arrangementet. Vi hadde ikke klart det uten den fantastiske hjelpen fra alle som stiller opp med alt fra baking, klargjøring av løyper, løypevakter, arenavakter, kiosk, premieutdeling osv. Tusen takk! Dette er et viktig bidrag til å skape sykkelglede og blest om bygda vår!

Jubileumsfest
Fiskum idrettslags 70 års jubileum ble markert den23. juni i hallen. Idrettslaget ønsket å markere at det er medlemmene som utgjør laget, både de som er aktive i dag og de som har bidratt mye for laget tidligere. 
Det var derfor veldig hyggelig at så mange store og små deltok, litt i underkant av 80. Serveringen var helgrillet lam, pølser, kaffe og kaker. Grethe Lande fortalte litt om lagets historie og mange i salen utfylte den. Mye frivillig arbeide gjennom mange år og mange flotte idrettsprestasjoner, men framfor alt mye idrettsglede ble det fortalt om.
Mange gav utrykk for at et liknende arrangement kunne de tenke seg hvert år.


Ord fra lederen.
Året 2015 har vært det året hvor alle prosjektene som har ligget i kø for oppstart. 

Fiskumhytta og gapahuk/skileik var først ut med oppstart straks telen hadde gått og Løkenveien var tørket opp. Begge byggeprosjekter har blitt gjennomført og fulgt opp fra Bjørn Krangnes på en meget god måte i gjennomføringsfasen. Byggekomiteen og driftskomitéen har bidratt med betydelig dugnad innvendig og utvendig på den nye Fiskumhytta og Gapahuken.

Prosjektene ved Darbu skole har hatt en mye lengre vei å gå før vi kunne stikke spaden i jorda. Det har vært lagt ned et betydelig arbeide med å få på plass alle brikkene som FIL hadde et ansvar før vi kunne få en IG (igangsettelse tillatelse), samt følge opp at kommunen fikk på plass sine brikker mht. grunn og relaterte avtaler.

Oppstart ble i de siste ukene av 2015 hvor vi fikk gjennomført det arbeidet som vi måtte gjøre inne på skolens områder i romjulen. Nå er vi i gang med å bygge kunstgressbane, løpebane med lengdegrop og sykkelbane med skileik.

For øvrig ønsker jeg at alle medlemmene og trenere setter seg inn i Fiskum IL sin visjon, Vikrsomhetsidè og Verdier:

Visjon			« Fiskum IL – Klubben for alle»
Virksomhetsidé  	« Fiskum IL har et allsidig tilbud for barn og voksne, sommer og vinter.                                  Vi er ledende i Buskerud på terrengsykkel»
Verdier
· Idrettsglede
· Samarbeid
· Inkluderende
· Kompetanse
· Engasjement
Presentasjonen om disse temaene ligger på våre hjemmesider.

Vi trenger flere engasjerte til å jobbe som trenere for barn og unge i Fiskum IL eller å ta på seg verv for løse de administrative oppgavene i klubben.

De forskjellige anlegg, grupper og komiteer.


Styret
Styret har hatt 8 styremøter i 2015, i tillegg til 1kurskveld med Idrettskretsen, og 1 trenersamling med alle trenere i FIL.


Fiskumhallen Drift 
Fiskumhallen Drift har som oppgave å drifte og vedlikeholde hallen.
Leder Per Magne Doull, koordinerer mot planlagte jobber. 
Arbeider med ventilasjon er ferdigstilt til spinning rom. Nytt låssystem og alarm er montert. 
Det vil bli utført mindre kosmetiske utbedringer inne i hallen men ingen store arbeider er planlagt. Aktiviteter i hallen er på bedringens vei, dvs det fylles opp mere. 
Det er åpnet for utleie av hallen til private, dog forbeholdt når det er ledig kapasitet i hallen.


Ski- og løypekomiteen
Ski- og løypekomiteen på Fiskum har ansvaret med å vedlikeholde og utbedre deler av løypetraseen i skogen mellom E-134 og Hallhytta fra Hestedalsveien og delvis mot Ormåsen.
Per Jarle Nyrud har vært representant fra Fiskum i Ski- og løypeutvalget i Øvre Eiker (SLU).
Sverre Dombu er leder av Løypekomiteen på Fiskum.
Skuteren til FIL disponeres av Hallhyttekomiteen for transport tur/retur Hallhytta.
Fiskum IL har fått innvilget løyve til å bistå med å kjøre skispor hvis behov og for transport av varer til og fra Hallhytta.
Kommunen har ansvaret for å kjøre opp løyper, også ned til bygda samt lysløypa.


Sykkelgruppa.
Sykkelgruppa er i stadig vekst og har stor aktivitet hele året. Det er ca 50 registrerte medlemmer i sykkelgruppa fra små til store. Trener er Dan Ove Gundersen, Målfrid Ravnåsen Vangen og Morten Vangen.

Sykkelgruppa har holdt høyt aktivitetsnivå igjennom hele vinteren (spinningtrening hver onsdag) og rytterne var godt forberedt på 2015 sesongen. Sesongen startet med vårsamling på Slettestrand i Danmark etterfulgt av forberedelser til årets store sykkelarrangement på Darbu. Vi har hatt stor tilstrømning på treningen for de minste (6-10 år). I tillegg til den faste onsdagstreningen ute ble det i år også tilbud om intervalltrening én kveld i uka for de aktive ungdommene i klubben.

De aktive rytterne i sykkelgruppa har deltatt i de fleste ritt i Norges Cup’en samt Norgesmesterskapet som var høydepunktet for mange. Mange flotte resultater til våre ryttere.

Det ble arrangert kun høstsamling på Hall-hytta i år. Det var få deltagere på årets samling og her er det potensiale for forbedring.
Rekruttering av flere trenere i sykkelgruppa bør vurderes.





Fotballgruppa

Lag 07-08-09
Består av tilsammen 7-8 medlemmer på laget.

Pr i dag er det kun gutter som er med å spille fotball, vi er veldig åpne for å få med noen jenter også.
Trenere er Olav og Jørgen, Monica. H. Kvale hjelper også til med påmelding til kamper og Cuper.

I 2015 har vi spilt kamper i serie, Kiwicup og Bendit Cup.
Fotballgruppa har bistått skolen med å stille et håndballag for Darbu skole i skolemesterskapet i Øvre Eiker.

Lag 05/06
Trenere er Hege Skaar Nilsen og Per-Magne Doull.
Treningene er på 1,5 time tirsdager og fellestrening med de andre fotballagene 1 time torsdager. Vi har spillere fra 4. og 5. klasse, til sammen 8 på laget.
I 2015 har vi spilt kamper i serie, Kiwi cup og MIF Bendit Cup.

Planen for 2016 er å arrangere en mini cup med lokale lag på den nye kunstgressbanen.

Lag 02/03
Trenere er Svein Olav Løvdokken og Monica H. Kvale
6. og 7. klasse har spilt serie og deltatt i Kiwicup i Solbergelva, Sandar Cup og 2 cuper i Mjøndalen. Laget har hatt treninger i hallen og på banen ved Darbu skole de har også vært med Hokksund med Telenor Extra på våren.

Allidretten
Oppmøte på cirka 10-12 stykker fordelt på begge gruppene til sammen. Instruktørene er Mari Hægstad og Marthine Skjersåker. Vi har hatt fokus på forskjellige idretter som; dans, fotball, diverse leker, noe sykkel, ulike øvelser med ball og badminton.



Aerobic/Styrketrening
Aerobic har bra deltagelse. Tilbudet er fortsatt attraktivt blant flere aldersgrupper. Det er ca 10-15 stk som møter opp hver gang. Instruktør er Silja H. Jensen. Silja får betalt.


Spinning.
Fiskum IL hadde det siste halvåret en aktiv spinning gruppe i tillegg til den sykkelgruppa selv har på vinterhalvåret. Pga dårlig oppslutning ble denne lagt ned. Sykkelgruppen sin fortsetter som vanlig.


Hip hop.
Veldig dårlig oppmøte. Har vært i gjennomsnitt 3 stykker hver gang. Har reklamert til skolen, men ser ikke ut til at det er stor interesse for dans her på Fiskum, så denne ble avsluttet ved årets slutt. Instruktør var Marthine Skjersåker




Barnezumba
BarneZumba-gruppa har hatt et oppmøte på rundt 13. Vi trener innendørs en gang i uka.  Som tidligere år, danset vi også i 2015 på kiwi-scenen under Vestfossen marken. Dette synes barna er stor stas :). Instruktør er Linda Leander Bergerud.


Innebandy
Innebandygruppa klarer seg selv. Det er ingen trener. Enkelte deltagere kommer fra Ormåsen, Vestfossen og Hokksund.


Hallhyttekomiteen.

Hallhytta:
Vinteren var kort og skiføret begrenset, noe som medførte noe nedgang i besøket og omsetningen.
Vi satser på en bedre vintersesong i 2015/2016.
Fiskumhytta ble ikke åpnet i 2015, men det planlegges nå åpning 21. februar 2016. 
Hytta er oppsatt, men det mangler noen detaljer på interiør og inventar før den kan åpnes for gjester og kunder.
Vi ser frem til å starte med servering i den nye flotte FISKUM-hytta
Gapahuken er oppsatt og blitt tatt i bruk. Tilbakemelding fra gjester og brukere er hjertelig positive.
Snøscooteren har hatt prekært behov for service, den benyttes av mange brukere og slitasjen er betydelig.


Sponsorer

Fiskum IL
· Statskraft AS. Avtalen løper i 5 år (2015 – 2019). Årlig bidrag 15.000.-

Fiskum IL – sykkel
	Bakke Utleie 2000 kr
	
	
	

	Eiker Regnskapsdata 1500 kr
	
	
	

	Fiskum Bygg AS 2000 kr
	
	
	

	Fiskum Plate & sveis 5000 kr
	
	
	

	Joker 2000 kr
	
	
	

	Skalstad sykler  3000 kr
	
	
	

	Isachsen Gruppen AS  30 000 kr
	
	
	

	Norbohus  AS MODUM 15 000 kr
	
	
	

	Bright 15 000 kr
	
	
	

	Atello  AS 1500 kr
	
	
	

	
	
	
	

	
	
	
	

	Buskerud Fylkeskommune 60 000kr   
	
	
	

	Ø.E. Kommune 15 000 kr
	
	
	

	Intersport Stortorvet 1000 kr
	
	
	

	Kiwi 5000 kr
	
	
	




Styret i FIL retter en stor takk til alle som bidrar med å få klubben til å fungere i det daglige. Alle som frivillig påtar seg verv hvor man tar av sin egen fritid, samt alle medlemmene som er med oss år etter år. Tusen takk til alle for et kjempebra år i 2015!

Styret i Fiskum Idrettslag 

